বেশির ভাগ চাকরিজীবীকেই ডেস্কওয়ার্ক করতে হয়। বিশেষ করে বিভিন্ন ব্যাংক, কর্পোরেট অফিস, কাউন্সেলিং সেন্টার, কল সেন্টারগুলোতে ৭-৮ ঘণ্টা চেয়ার-টেবিলে বসে কাজ করতে হয়। চেয়ারে বসার ক্ষেত্রে যদি একটু নিয়ম মেনে বসা হয় তাহলে পেট বাড়ার সম্ভাবনা থাকে না। চেয়ারে বসার সময় পেট এবং পিঠ সোজা করে বসতে হবে। কখনোই পিঠ বাকা করে বা ঝুঁকে বসা যাবে না। দম নেয়ার ক্ষেত্রে লক্ষ রাখতে হবে তা যেন পেট পর্যন্ত না যায়। বুক পর্যন্ত নিতে হবে। সবসময় বসা বা দাঁড়ানো কিংবা হাঁটার সময় পেট ভেতরের দিকে চেপে রাখতে হবে। মাঝে মাঝে চেয়ারের দু’পাশে নিচে হাত নামিয়ে দেয়া যেতে পারে। এমন কিছু করলে দীর্ঘক্ষণ চেয়ারের বসে থাকলেও পেট বাড়বে না। অর্থাৎ বসে মুভমেন্ট বাড়াতে হবে।